मुस्कान के माता-पिता अल्केश और सपना जैन दोनों ही पेशे से डॉक्टर हैं। उनकी 5 साल की बेटी मुस्कान एक दिन टीवी देखते हुए अचानक डांस के स्टेप करने लगी। उसके स्टेप देखकर जैन दम्पत्ति को अचरज हुआ क्योंकि उनका और उनके परिवार का क्लासिकल डांस से कोई वास्ता नहीं था। मगर उन्हें इतना पता था कि बच्ची जो स्टेप कर रही है उसमें कुछ खास बात है। मुस्कान 7 साल की हो गई और उसका खुद ही सीखते हुऐ डांस करने का शौक बढता चला गया। मुस्कान के माता-पिता को लगा कि अब उसके इस हुनर को निखारने की जरुरत हैं। इसके चलते मुस्कान को इंदौर की मशहूर क्लासिकल डांसर प्रतिमा झालानी के यहां क्लासिकल डांस सीखनें के लिये भेजा जाने लगा। कथक डांसर प्रतिमा की शिष्या बनने के बाद मुस्कान के हुनर में तेजी से निखार आने लगा। पढाई के अलावा मुस्कान अपना ज्यादा से ज्यादा वक्त डांस को देनें लगी। प्रतिमा झालानी ने देखा कि मुस्कान 150 से 200 चक्कर बडे ही सहज रुप से लगा लेती है। धीरे-धीरे मुस्कान मुस्कान एक हजार तक चक्कर बडे आराम से लगाने लगी।